Ғылыми кеңес қаулысы 25.06.2026 ж.

1. Басқарма мүшесі – интернационалдандыру және инновациялар жөніндегі проректор Дулатбай Ерасыл Алтайұлының «Халықаралық ынтымақтастық және университет қызметінің интернационализациялануы» туралы баяндамасын тыңдап, талқылай келе Ғылыми Кеңес ҚАУЛЫ ЕТЕДІ: 
1. Шетелдік студенттерді тарту, қабылдау және оқуға қабылдау рәсімдерін реттейтін, құрылымдық бөлімшелердің жауапкершілік аясын, рәсімдерді орындау мерзімдерін және құжат айналымы тәртібін айқындайтын регламент әзірленсін. Шетелдік талапкерлердің құжаттарын алдын ала қарау және олардың оқуға түсу мүмкіндігі туралы алдын ала шешімдер қабылдау тетігі қарастырылсын. (Жауаптылар: Академиялық мәселелер жөніндегі проректор, Халықаралық ынтымақтастық орталығының басшысы, Қабылдау комиссиясы, Тіркеу офисінің басшысы, заңгер. Мерзімі: 01.10.2026 ж.)
2. Электрификация, автоматизация және су ресурстары бағыты бойынша ағылшын тілінде білім беру бағдарламалары іске асырылсын және ағылшын тілінде жүргізілетін жекелеген пәндердің саны арттырылсын. Білім беру бағдарламаларын интернационалдандыру жоспары жаңартылсын. (Жауаптылар: Халықаралық ынтымақтастық  орталығының басшысы, ББ жобалау және әдістемелік сүйемелдеу бөлімінің басшысы, кафедра меңгерушілері, Мерзімі: 01.12.2026 ж.)
3. Халықаралық және қосдипломды білім беру бағдарламаларын насихаттау және талапкерлерді тарту мақсатындағы кәсіптік бағдар беру бойынша жол картасы әзірленіп, келісім шарттар бекітілсін. Халықаралық білім беру бағдарламаларына білім алушыларды қабылдау жөніндегі жоспарлы көрсеткіштердің орындалуы қамтамасыз етілсін. (Жауаптылар: Кафедра меңгерушілері, Мерзімі: тұрақты түрде) 
4. Халықаралық ынтымақтастық орталығы заң бөлімімен және тиісті құрылымдық бөлімшелермен бірлесіп, шетелдік студенттердің көші-қондық сүйемелдеу тәртібін әзірлесін. Білім алушылардың қажетті құжаттарды уақтылы ұсынуы мен көші-қон заңнамасының талаптарын сақтау жөніндегі жауапкершілігін айқындау, сондай-ақ шетелдік студенттердің құжаттарының түпнұсқаларын сақтау тәртібін регламенттеу бойынша қажетті жұмыстар жүргізілсін. (Жауаптылар: Халықаралық ынтымақтастық орталығының басшысы, Мерзімі: 01.09.2026 ж.)
5. Қолданыстағы халықаралық келісімдерге талдау жүргізілсін, халықаралық ынтымақтастықтың тиімділігін бағалау критерийлері әзірленсін, сондай-ақ белсенділігі төмен халықаралық келісімдер өзектендірілсін немесе олардың қолданысы тоқтатылсын. (Жауаптылар: Халықаралық ынтымақтастық орталығының басшысы, Мерзімі: 01.12.2026 ж.)
6. Университетті халықаралық білім беру нарығында ілгерілету жоспары әзірленсін, шетелдік студенттерді тарту мақсатында университеттің халықаралық білім беру көрмелеріне, форумдарға, рейтингтерге және мамандандырылған платформаларға қатысуы қамтамасыз етілсін. (Жауаптылар: Халықаралық ынтымақтастық орталығының басшысы, Маркетинг және кісіптік бағдар беру орталағының басышсы, Мерзімі: 
7. Жұмыс топтарының құрылуы қамтамасыз етіліп, кафедралардың халықаралық жобалық қызметке қатысу көрсеткіштері жеке жұмыс жоспарлары мен құрылымдық бөлімшелер қызметінің тиімділігін бағалау жүйесінде ескерілсін. (Жауаптылар: Кафедра меңгерушілері, Мерзімі: тұрақты түрде)
8. Шетелдік талапкерлер мен студенттерге арналған оқуға түсу, визалық қолдау, орналастыру, бейімделу және ақпараттық сүйемелдеу мәселелерін қамтитын бірыңғай цифрлық қызметтің («International Student Service») тұжырымдамасы әзірленсін, аталған қызметті енгізудің жол картасы ұсынылсын. (Жауаптылар:Ақпараттық технологиялар департаментінің басшысы, Халықаралық ынтымақтастық орталығының басшысы, Мерзімі: 01.12.2026 ж.)
Осы қаулының орындалуын қадағалау Басқарма мүшесі – интернационалдандыру және инновациялар жөніндегі проректор Дулатбай Ерасыл Алтайұлына және Басқарма мүшесі – академиялық мәселелер жөніндегі проректор Дәрібаев Бейімбет Серікұлына жүктелсін.

2. Тіркеу Офисінің басшысы Оспанова Айнаш Тулеубаевнаның «2025-2026 оқу жылының көктемгі емтихан сессиясының қорытындылары» баяндамасын тыңдап, талқылай келе Ғылыми кеңес ҚАУЛЫ ЕТЕДІ:
1. Білім алушылардың оқу жетістіктерін бағалаудың объективтілігі мен ашықтығын қамтамасыз ету мақсатында оқу пәндері бойынша аралық бақылау, емтихандар, курстық жұмыстар, дипломдық жұмыстар (жобаларға), магистрлік диссертацияларға арналған бірыңғай бағалау критерийлері, дескрипторлар мен рубрикаторлар әзірленіп, оларды силлабустар мен бағалау рәсімдеріне кезең-кезеңімен енгізу қамтамасыз етілсін. (Жауапты: Академиялық мәселелер жөніндегі проректор, тіркеу офисінің басшысы, кафедра меңгерушілері. Мерзімі: 01.09.2026 ж.);
2. Академиялық тәуекелдерді басқару тиімділігін арттыру мақсатында Тіркеу офисі мен эдвайзерлердің өзара іс-қимылы негізінде білім алушылардың сабаққа қатысуын, ағымдағы үлгерімін, FX бағаларының қалыптасуын, GPA көрсеткіштерінің төмендеуін және басқа да академиялық тәуекел индикаторларын автоматты түрде мониторингтеуге бағытталған «Ерте ескерту жүйесі» енгізілсін. (Жауапты: Академиялық мәселелер жөніндегі проректор, тіркеу офисінің басшысы, ақпараттық технологиялар департаментінің басшысы. Мерзімі: 01.10.2026 ж.);
3. Академиялық қарыздардың өсу себептеріне талдау жүргізіліп, бірінші және екінші курс білім алушылары арасында академиялық қарыздардың алдын алу, академиялық сүйемелдеуді күшейту және қайта тапсырудың тиімділігін арттыру бойынша кешенді іс-шаралар жоспары әзірленсін. (Жауапты: Академиялық мәселелер жөніндегі проректор, тіркеу офисінің басшысы, кафедра меңгерушілері, эдвайзерлер Мерзімі: 15.09.2026 ж.);
4. Академиялық адалдық қағидаттарын сақтау мақсатында емтихан материалдарын әзірлеу және сараптау рәсімі қайта қаралып, тест тапсырмалары мен өзге де бағалау құралдарын сараптаудың бірыңғай регламенті (кезеңдері, критерийлері, жауапты тұлғалары және құжаттандыру тәртібі) әзірленіп, бекітілсін. Тест банкі жаңартылып, академиялық тәуекел деңгейі жоғары пәндер бойынша тест тапсырмаларының сапасына тұрақты сараптама жүргізілсін. (Жауапты: Академиялық мәселелер жөніндегі проректор, тіркеу офисінің басшысы, кафедра меңгерушілері. Мерзімі: 01.11.2026 ж.);
5. Қолданыстағы емтихан нысандарының тиімділігіне талдау жүргізіліп, білім беру бағдарламаларының ерекшеліктерін ескере отырып, жазбаша, ауызша, тестілік және шығармашылық емтихандардың мазмұны оқу нәтижелері мен кәсіби құзыреттерді бағалауға бағдарлансын. Бағалау құралдарында ғылыми әлеуетті арттыруға және тәжірибеге бағытталған тапсырмаларды қолдану үлесі арттырылсын. (Жауапты: Академиялық мәселелер жөніндегі проректор, тіркеу офисінің басшысы, кафедра меңгерушілері,ілім беру бағдарламалары комитеттерінің төрағалары. Мерзімі: 01.12.2026 ж.);
6. Академиялық адалдық мәдениетін нығайту мақсатында бірінші курс білім алушылары үшін академиялық адалдық қағидаттары бойынша міндетті оқыту және қорытынды тестілеу ұйымдастырылсын. Сонымен қатар профессор-оқытушылар құрамына академиялық адалдық, бағалау рәсімдері және заманауи бағалау құралдары бойынша тұрақты оқыту семинарлары өткізілсін. (Жауапты: Академиялық мәселелер жөніндегі проректор, тіркеу офисінің басшысы, Комплаенс қызметінің басшысы. Мерзімі: 2026-2027 оқу жылынан бастап тұрақты);
7. Емтихан сессияларының қорытындылары бойынша академиялық адалдық, академиялық қарыздар, апелляциялар, бағалау нәтижелері, тест тапсырмаларының сапасы және білім алушылардың бағалау рәсімдеріне қанағаттану деңгейі бойынша тұрақты талдау жүргізіліп, оның нәтижелері жыл сайын Ғылыми кеңесте қаралсын. (Жауапты: Тіркеу офисінің басшысы. Мерзімі: 2026-2027 оқу жылынан бастап тұрақты);
8. FX бағасы қойылған білім алушыларға екінші рет емтиханды арнайы комиссия арқылы бекітілген формалардан (кейс, тест, эссе, шығармашлық) бөлек түрде  тапсыру мүмкіндігі қарастырылсын. (Жауапты: Тіркеу офисінің басшысы. Мерзімі: жаңа оқу жылының емтихан сессияларында)

Қаулының орындалуын қадағалау Басқарма мүшесі – академиялық мәселелер жөніндегі проректор Дәрібаев Бейімбет Серікұлына жүктелсін.








